
Text rozhodnutia
Súd: Krajský súd Bratislava Spisová značka: 5Sd/134/2012 Identifikačné číslo súdneho spisu: 1012200830 Dátum vydania rozhodnutia: 27. 04. 2017 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2017:1012200830.1 Uznesenie Krajský súd v Bratislave v právnej veci navrhovateľa O.. E. H., T. S. XX, T., proti odporkyni Sociálnej poisťovni ústredie, Ul. 29. augusta č. 8-10, Bratislava, o zvýšenie sumy starobného dôchodku podľa zákona č. 87/1991 Zb. o mimosúdnych rehabilitáciách takto r o z h o d o l : Súd konanie zastavuje. Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom zo dňa 27.1.1992 žiadal preskúmať rozhodnutie odporkyne číslo XXX XXX XXXX X zo dňa 29.3.2012, ktorým odporkyňa podľa § 24 ods. 4 zákona č. 87/1991 Zb. o mimosúdnych rehabilitáciách v znení neskorších predpisov navrhovateľovi od 6. apríla 1991 priznala príplatok k starobnému dôchodku v sume 165 Kčs mesačne a zároveň zvýšila starobný dôchodok od 6. apríla 1991 na 2 701 Kčs mesačne. Písomným prehlásením zo dňa 24.5.2012 navrhovateľ vzal späť návrh v celom rozsahu. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z. Správny súdny poriadok, podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1012200830.1 (dáta aktuálne k 5. 11. 2026). Záväzné je znenie zverejnené súdom.




